O treuziñ ar blasenn didud e sellan ouzh ar gwez kollet ganto o delioù hag och astenn o brankoù noazh war-zu an oabl gant ar spi da dizhout skinoù frealzus un heol bennak. Ne chom roud ebet ken eus ar garantez war bankoù an  amourouzien war-bouez lizherennoù kizellet don er choad ha mouget tamm-ha-tamm dindan an iliav. Dont a rae ar pichoned, amañ, pell zo dija, da bigosiñ ar bruzhunoù bara stlepet gant mammoù-kozh madelezhus. Bremañ avat ez int nijet kuit; neo ket dirak huchadennoù laouen ar vugale met dirak dassonioù bout ar brezel.